**Látogatással kapcsolatos általános szabályok**

A fogvatartott a rezsimszabályokhoz igazodóan egyidejűleg négy fő látogatót fogadhat, gyermekkorú látogató csak felnőtt korú személy kíséretében léphet az intézetbe. Ha az intézet biztonsága indokolja, az intézet elrendelheti, hogy biztonsági fülkében beszéljen hozzátartozóival.

1. A látogatás idejéről a látogatókat a fogvatartottnak kell értesítenie, az erre a célra rendszeresített „látogatási engedélyt” elnevezésű nyomtatványon.
2. Amennyiben a látogatás valamilyen okból elmarad, a fogvatartott erről saját költségére levélben, telefonon, vagy táviratban értesíti hozzátartozóit, amennyiben a látogatás elmaradásáról - annak időpontja előtt - legalább 5 nappal korábban tudomást szerzett. Egyéb esetekben az értesítés az intézet feladata.
3. A látogatók fogadása asztal mellett ülve történik, élelem a látogatás ideje alatt nem fogyasztható, át semmi nem adható. A fogvatartott és a látogatásra érkező személyek között a testi érintkezés (kézfogás, ölelés, stb.) a külön engedély alapján lebonyolított családi beszélő kivételével nem megengedett.
4. Ha a fogvatartott vagy látogatója a látogatás rendjét megsérti és azt, figyelmeztetés ellenére sem hagyja abba, a látogatás félbeszakítható. A megszakított látogatás pótlására nincs lehetőség.
5. A fogvatartott - havi soros látogatófogadása terhére - más bv. intézetben lévő, engedélyezett kapcsolattartójával a két intézet parancsnokának együttes engedélyével látogatás céljából találkozhat. Az ilyen látogatófogadás lebonyolítására a Budapesti Fegyház és Börtönben kerül sor.
6. A fogvatartott - kivételes esetben - a két intézet parancsnokának együttes engedélyével a (nem fogvatartott) hozzátartozó lakóhelyéhez közelebbi intézetbe szállítható**.** Az ilyen irányú kérelmet a fogvatartottnak kell kezdeményezni.

| ***végrehajtási fokozat*** | ***rezsim*** | ***látogatófogadás*** | ***lát. int.***  ***kívül*** | ***telefon*** | ***kimaradás*** | ***eltávozás*** |
| --- | --- | --- | --- | --- | --- | --- |
| előzetesen letartóztatott (drogprevenciós és pszichoszociális részlegen elítéltekkel közösen elhelyezhető) | enyhébb | havonta 2x60+30 perc | nem | heti 105 perc | nem | nem |
| általános | havonta 2x60 perc | nem | heti 70 perc | nem | nem |
| szigorúbb | havonta 2x60 perc biztonsági beszélőben | nem | heti 70 perc | nem | nem |
| fegyház | enyhébb | havonta 2x60 perc | évi 2 x 2-4 óra | heti 40 perc | évente 3x12 óra | kivételesen évente 5 nap |
| általános | havonta 1x90 perc | évi 1 x 2-4 óra | heti 30 perc | évente 1x 12 óra | kivételesen évente 2 nap |
| szigorúbb | havonta 1x60 perc | nem | heti 10 perc | nem | nem |
| börtön | enyhe | havonta 2x90 perc | évi 3 x 2-6 óra | heti 50 perc | évente 3x24 óra | kivételesen évente 10 nap |
| általános | havonta 1x90 perc | évi 2 x 2-6 óra | heti 40 perc | évente 1x24 óra | kivételesen évente 4 nap |
| szigorú | havonta 1x75 perc | nem | heti 20 perc | nem | nem |
| fogház | enyhe | havonta 2x90 perc + negyedévente 1x90 perc | évi 5 x 4-8 óra | heti 75 perc | évente 4x24 óra | évente 15 nap |
| általános | havonta 2x90 perc | évi 3 x 4-8 óra | heti 50 perc | évente 2x24 óra | évente 8 nap |
| szigorú | havonta 1x90 perc | nem | heti 30 perc | nem | nem |
| elzárás, szabálysértési elzárás | nincs rezsim | havonta 2x 90 perc |  | heti 3x10 perc | heti 4 óra, összevontan 24 óra | - |
| rendbírság helyébe lépő elzárás | nincs rezsim | havonta 3x90 perc |  | heti 3x20 perc | heti 8 óra | - |
| közérdekű munka, pénzbüntetés helyébe lépő szabadságvesztés | nincs rezsim | havonta 2x 90 perc |  | heti 50 perc | **-** | **-** |
| biztonsági zárka: behelyezés a Bv. tv. 147§ (9) alapján: részére megállapított rezsim szerint | behelyezés oka: Bv. tv. 147.§ (1) alapján, fegyház szigorúbb | biztonsági beszélőfülkében vagy biztonságtechni-kai eszközön keresztül, parancsnoki engedéllyel el lehet térni | nem | heti 10 perc | nem | nem |
| drogprevenciós részleg | irányadók a börtön általános rezsim-szabályai nincs rezsim | havonta 2x 90 perc |  | heti 50 perc | évente 1x12 óra | nem |
| enyhébb végrehajtási szabályok | irányadók a fogház enyhébb rezsimszabályai | havonta 2x90 perc + negyedévente 1x90 perc | évi 5x4-8óra | heti 75 perc | évente 4x24 óra | havonta 4x24 kivételesen-48 óra |
| társadalmi kötődés program | börtön enyhébb | havonta 2x90 perc | évi 3x2-6 óra | heti 50 perc | évente 3x24 óra | havonta 5-10 nap |
| fogház általános | havonta 2x90 perc | évi 3x4-8óra | heti 50 perc | évente  2x24óra |
| fogház enyhébb | havonta 2x90 perc + negyedévente 1x90perc | évi 5x4-8óra | heti 75 perc | évente 4x24óra |
| átmeneti részleg | börtön enyhe | havonta 2x90 perc | évi 3x2-6 óra | heti 75 perc | évente 3x24 óra | évente 15 nap |
| HSR | végrehajtási fokozatnak megfelelő általános, vagy szigorúbb rezsimkategória szerint | | | | nem | nem |
| gyógyító-terápiás részleg | börtön általános | havonta 1x90 perc | évi 2x2-6 óra | heti 40 perc | nem | nem |
| pszichoszociális részleg | börtön általános | havonta 1x90 perc | évi 2x2-6 óra | heti 40 perc | nem | nem |
| alacsony biztonsági kockázatú részleg | irányadó a fogház enyhe | havonta 2x90 perc + negyedévente 1x90 perc | évi 5x4-8 óra | heti 75 perc | évente 4x24 óra | évente 15 nap |
| befogadó részleg | végrehajtási fokozatnak megfelelő általános rezsim | | | | | |
| megőrzés | lehetőség szerint besorolás szerinti rezsimnek megfelelő elhelyezés, ha ez nem lehetséges, a szigorúbb rezsimbe sorolt elítélt kivételével az általános rezsimszabályokat kell alkalmazni | | | | | |

Látogató intézeten kívüli fogadása

A szabadságvesztés végrehajtási fokozataira és rezsimjeire vonatkozó rendelkezések szerint annak az elítéltnek engedélyezhető, aki a szabadságvesztésből a büntetés egyharmadát letöltötte, és fegyházban legalább egy évet, börtönben legalább hat hónapot, fogházban legalább három hónapot kitöltött, vagy akit átmeneti részlegre, EVSZ hatálya alá helyeztek. Az intézeten kívüli látogatás a szabadságvesztés időtartamába beszámít. Az elítélt kizárólag a látogató megjelenését követően távozhat az intézetből, azzal a kapcsolattartóval, akinek a látogatási értesítést küldték.